
Szentendre Város Önkormányzat Képviselő-testületének

2005. szeptember 13-i üléséről készült jegyzőkönyvéből

31.
Előterjesztés az Önkormányzat tulajdonában lévő Szentlászlói út 60. szám alatti ingatlan értékesítéséről
Előadó: Miakich Gábor polgármester
Szentendre Város Önkormányzat Képviselő-testületének

336/2005. (IX.13.) Kt. sz. határozata:
Szentendre Város Önkormányzat Képviselő-testülete a 2714/5 és 2714/6 hrsz-ú (természetben Szentendre, Szentlászlói út 60. szám alatti) tulajdonában lévő 1146 és 1245 m2 területű ingatlanokat a rajta lévő épülettel együtt, a módosított az önkormányzat vagyonáról és az önkormányzati vagyon feletti tulajdonosi jogok gyakorlásáról szóló 34/2003.(VI. 18.) Önk. számú rendelet alapján kiírt pályázat útján értékesíti 18.035.000 és 20.773.000 Ft induló vételáron.

A pályázati kiírásba bele kell foglalni azt, hogy a 2714/5 hrsz-ú ingatlanon álló épület nincs beköltözhető állapotban, valamint azt, hogy az ingatlanok külön-külön és együttesen is értékesíthetők.

A Képviselő-testület felkéri a Polgármestert, hogy gondoskodjék a Szentendre, Szentlászlói u. 60. szám alatti ingatlan bérlakás állományból való kivételéről. 
Felelős: 
Polgármester

Határidő: 
a pályázat kiírására: 2005. szeptember 30.

                      
elbírálásra: 2005. november 8-i képviselő-testületi ülés



bérlakás állományból való kivételről: azonnal
K. m. f.


Miakich Gábor s. k.
dr. Molnár Ildikó s. k.


polgármester
jegyző

Kapja:
1. Önkormányzati és Szervezési Iroda – irattár
2. Vagyongazdálkodási Iroda – intézkedésre 
3. Közgazdasági Iroda – intézkedésre 

3. A Képviselő-testület tagjai

Közzétéve a GroupWise-on és a Weboldalon.
A kiadmány hiteléül:
Szentendre, 2005. szeptember 14. 

Kiss Beatrix 

jegyzőkönyvvezető

